Komîsyonê Arêdayîşê Doneyan ê Lîbya yê Konseya Heqanê Merdiman raporê xo yê serê binpaykerdişê heqanê merdiman ê serra 2016î eşkera kerd.
Rapor de ke BBC Turkçe de weşanîya şerê zereyî yê Lîbya de Tirkîya leşkerê domanî şuxilnayî.
Rapor de ame vatene ke goreyê delîlanê ke peynîya 2019î de ameyî destvistene Tirkîya çeke daye destê domananê Sûrîye û nê domanî semedê Hukmatê Mutabaqatê Neteweyî vera Artêşa Neteweyîye ya Lîbya şer de şuxilnayî.
Rapor de wina ame vatene: ''Hem Lîbya hem zî Tirkîya Peymana Heqanê Domanan binpay kerde.'' Rapor de dîya zanayene ke hêrişanê vera sivîlan de teyarayê bêmerdimî yê Tirkîya şuxilîyayî.
Goreyê raporî Tirkîya şerê Lîbya de cergê Sûrîye zî şuxilnayî.
